Posted by: Tess | 2012/04/11
Ek sukkel baie om my ''mind set'' reg te kry om gesond te eet want die slegte vetmaak kosse is tog so lekker. Ek weet hoe om gesond te eet maar dis bitter moeilik, veral as my man nie saam my gesond wil eet nie. Ons eet meeste van die tyd take aways oor ons te laat by die huis kom anders maak ek gesonde kos. Ek kry gewoonlik nando''s burger of hoender sonder vel en ''n mielie of kfc se klein pops en mash & gravy. Ek het 15kg verloor oor 2 jaar tydperk wat min is en wil nog ''n verdere 15kg verloor maar hoe kry ek myself om gesond te eet en lus te wees om gesond te eet? Drink net appletizer en aanmaak koeldrank maar net 500ml water ''n dag want ek hou niks van water nie. In die aand maak ek vir my ''n koppie warm milo. Is dit ''n MOET om 8 glase water ''n dag te drink om gewig te verloor?
Eerstens baie geluk dat jy al 15 kg verloor het met 'n verstandige houding en dit nogal sonder die samewerking van jou man! Mooi gedaan. Dit is nie nodig om liters water te drink in die hoop dat dit tot gewigsverlies sal lei. Volwassenes het 2,5 liter VLOEISTOF per dag nodig om normaal en gesond te fungeer, dus as jy in totaal 2,5 liter vloeistof (tee, koffie, water, melk, vrugtesap, ens, ens,) inkry, dan sal jy gesond wees. Baie verklankingsorganisasies moedig mense aan om so baie water te drink omdat dit tot 'n mate die maag vol maak en die persoon minder honger laat voel, MAAR dit kan baie gevaarlik wees, want oormatige water- of vloeistofinname kan mens baie siek maak a.g.v. elektrolietuitputting -sommige mense is al dood weens oormatige vloeistofinname. Jy kan gerus ook bietjie oefening by jou verslankingsprogram voeg om daardie laaste 15 kg te verloor. Koop 'n tou en spring elke dag vir 15 min tou - op enige plek en enige tyd. Dit sal 'n verskil maak.